Plani operativ dhe udhëzimet për zbatimin e masave për vetëpunësim në Komunën e Kërçovës

Në Programin për mbështetjen e ZHEL-it në Komunën e Kërçovës për vitin 2021 janë identifikuar masa dhe aktivitete që do të kontribuojnë në realizimin e qëllimit strategjik të komunës për krijimin e një ekonomie konkurruese në biznesin privat, duke mbështetur zhvillimin e NVM-ve dhe ndërmarrësisë. Mbështetja për zhvillimin e NVM-ve dhe sipërmarrjes parashikohet përmes zbatimit të disa masave dhe aktiviteteve që do të zbatohen në bazë të këtij Plani Operativ.

Programi për përkrahjen e ZHEL-it në Komunën e Kërçovës ka mbuluar masat e mëposhtme:

1. Mbështetja e sipërmarrjes, planet e biznesit, fillimi i bizneseve të reja fillestare dhe zbatimi i projekteve që kontribuojnë në reduktimin e papunësisë në komunë.

2. Subvencionimi për një punë të re

*Qëllimi*

Komuna e Kërçovës synon të mbështesë të papunët dhe kompanitë ekzistuese në komunë për të filluar biznesin e tyre dhe për të realizuar idetë e tyre të biznesit, si dhe për rritjen e fushës së punës dhe punësimit të personave të papunë, e cila do të mundësojë hapjen e vendeve të reja të punës dhe zvogëlimin e nivelit të papunësisë në territorin e komunës.

*Grupet e qëllimit*

Masat e vetëpunësimit do të përfshijnë personat e papunë të regjistruar vetëm si punëkërkues aktivë në Qendrën e Punësimit - Kërçovë. Përveç kësaj, me masat për subvencionimin e punësimeve të reja në kompanitë ekzistuese, do të përfshihen kompanitë që operojnë në territorin e komunës së Kërçovës.

*Aktivitetet dhe masat për të mbështetur vetëpunësimin*

Procesi i zbatimit të Planit Operativ do të zbatohet nga Komuna e Kërçovës. Për të arritur përdorimin optimal të burimeve dhe përdorimin më efektiv të burimeve, masat do të zbatohen bazuar në konkurrencën e ideve të biznesit. Procesi i përzgjedhjes të aplikacioneve të dorëzuara nga kandidatët dhe kompanitë, do të zhvillohet në disa faza, bazuar në parimin e transparencës dhe konkurrencës, dhe do të mbështeten idetë e biznesit dhe planet më të mira dhe të qëndrueshme, sipas parimit, **aplikuesi i parë shërbehet i pari**, deri në shfrytëzimin e mjeteve të përcaktuara.

**Në masën 1**. Mbështetja e sipërmarrjes, planet e biznesit, fillimi i bizneseve të reja fillestare dhe zbatimi i projekteve që kontribuojnë në uljen e papunësisë në komunë do të financohen gjithsej 20 biznes ide

**Në masën 2.** Subvencionimi për vende të reja pune, do te financohen gjitjsej 20 punsime të reja

Masat për vetëpunësim në të dyja bazat do të realizohen deri në fund të vitit 2021, derisa të shfrytëzohen tërësisht fondet e parapara në vlerë prej **4,000,000.00** denarë.

**Masa 1. Mbështetja e sipërmarrjes, planet e biznesit, fillimi i bizneseve të reja fillestare dhe zbatimi i projekteve që kontribuojnë në uljen e papunësisë në komunë**

Procesi do të kryhet në disa faza që përfshijnë:

**1. Formimi i komisionit për përzgjedhjen e kandidatëve**

Zgjedhja e kandidatëve që kan aplikuar do të bëhet 60 ditë pas mbylljes se shpalljes publike, gjatë kohëzgjatjes së shpalljes, deri në shfrytëzimin e plotë të fondeve të parashikuara. Komuna e Kërçovës do të formoj Komision për përzgjedhjen e kandidatëve, të përbërë nga përfaqësues të komunës. Komisioni do pranoj aplikacionet, do të përgjigjet në pyetjet e parashtruara nga të interesuarit, dhe pas përmbylljes se thirjes publike do të shqyrtojë aplikimet e paraqitura dhe do të përzgjedhë kandidatët me të cilët do të nënshkruhet Marrëveshje. Vlerësimi i kandidatëve do të bëhet sipas një metodologjie të caktuar, bazuar në cilësinë e ideve të biznesit dhe përmbushjen e kritereve të dhëna dhe aftësitë personale të kandidatëve.

**2. Shpallja publike, aplikimi, vlerësimi i aplikimeve dhe përzgjedhja e kandidatëve**

Komuna e Kërçovës do të publikojë Thirrje Publike për pranimin e aplikimeve në tabelën shpallëse të Komunës, në faqen e internetit të komunës (www.kercova.gov.mk), në mediat lokale, si dhe në vende të tjera të përshtatshme në institucionet rajonale.

Kandidatët do të mund të paraqesin aplikimet e tyre në arkivin e Komunës së Kërçovës çdo ditë pune nga ora 10:00 deri në orën 15:00.

Pas marrjes në konsideratë të aplikimeve nga Komisioni i përzgjedhjes së kandidatëve, çdo aplikant do të marrë njoftim me shkrim për statusin e aplikimit të tij dhe hapat e mëtejshëm.

Kandidatët kanë të drejtë të paraqesin ankesë në komunë brenda 5 ditë pune nga dita e pranimit të njoftimit. Të gjitha ankesat e paraqitura në kohë do të shqyrtohen nga Komisioni për shqyrtimin e ankesave dhe brenda 7 ditë pune, duke llogaritur nga data e pranimt së ankesës, informojnë kandidatët për konkluzionin dhe vendimin e sjellur.

**3. Përgatitja e planeve të biznesit, regjistrimi i firmave, vetëpunësimi, nënshkrimi i kontratave**

- Për kandidatët, aplikimi i të cilëve është pranuar, sigurohen fonde të cilat do të përdoren për përgatitjen e plan biznesit, i cili do të përcaktojë qartë dhe saktësisht specifikimin, vëllimin dhe sasinë e aktiviteteve. Shpenzimet për përgatitjen e biznes planit do të zbriten nga shuma totale e grantit të marrë. Plani i biznesit duhet gjithashtu të përmbajë një mendim mbi idenë e biznesit dhe mundësitë për realizimin e tij. Plani i biznesit do të zhvillohet në bashkëpunim të ngushtë midis kandidatit dhe planifikuesit. Plani i biznesit i përgatitur paraqitet për shqyrtim në Komision për përzgjedhjen e kandidatëve, i cili vendos të japë grantin.

- Pas verifikimit të planit të biznesit dhe vendosjes së mundësive për realizimin e idesë së biznesit, kandidati udhëzohet për të regjistruar subjektin juridik.

- Pas regjistrimit të subjektit juridik, kandidati regjistron marrëdhënie pune në subjektin e regjistruar, dhe e informon Kominën e Kërcovës me shkresë.

- pas përfundimit e gjith aktiviteteve te lartshënuara, Komuna e Kërcovës sjell aktvendim për pagesë të mjeteve.

- aplikuesi nuk dueht të ket fituar mjete për vetpunsim nga institucione tjera në të njëjtën kohë gjat aplikimit, në të kundërt kërkesa do i refuzohet.

**4. Domuntet gjatë aplikimit**

- formular për aplikim

- biznis plan

- vërtetim se nuk eshte i punsuar

Në lidhje me masën e 1-rë, kandidatët të cilët plotësojnë kriteret e dhëna në Planin operativ dhe udhëzimet, do të kenë këto të drejta dhe detyrime:

- të regjistrojë subjekt juridik në Regjistrin Qendror të Republikës së Maqedonisë,

- të vetëpunësohen

- të marrin mbështetje financiare për zhvillimin e një plani biznesi (shuma do të zbritet nga shuma totale e grantit të marrë)

- të përdorë grant për pajisje / materiale në shumën maksimale prej 180,000.00 denarë dhe lirim nga detyrimi për të paguar një taksë komunale (firmarinë) për një periudhë dyvjeçare.

- të sigurojë kushte për monitorim të pandërprerë të punës së personit juridik për kohëzgjatjen e kontratës.

Nëse nga kandidatet e perzgjedhur per shfrytzim te grantit, nuk i respektojnë detyrimet e parapara në kontratë, do të zbatohen sanksionet e parashikuara per mospermbushje te detyrimeve dhe ate:

- në rastin e ndërprerjes me kryerjen e veprimtarisë të personit juridik para kalimit të dy viteve nga data e regjistrimit të biznesit, përveç në rast të vdekjes ose paaftësisë së përhershme, personi i cili themeloi kompaninë është i obliguar që, brenda 12 muajve të kthejë:

- 80% e fondeve të shfrytëzuara nga Programi, nëse ndërpret me kryerjen e veprimtarisë para përfundimit të vitit të parë të fillimit të biznesit

- 60% e fondeve të shfrytëzuara nga Programi, nëse ndërpret me kryerjen e veprimtarisë para skadimit të vitit të dytë të fillimit të biznesit.

- Nëse pas skadimit të çdo tre (6) muaji rresht nga regjistrimi i biznesit gjatë dy (2) viteve nga regjistrimi i bizneseve nuk ka të realizuar transaksion financiar (dmth. të paguar pagë bruto) përmes Drejtorisë së të Ardhurave Publike, Komuna e Kërçovës dërgon një letër për vërejtje për jo aktivitetin e firmës. Nëse pas skadimit të dy (2) muajve nga data e dorëzimit të vërejtjes, përdoruesi i grantit vazhdon me mosrealizimin e transaksioneve financiare në Drejtorinë e të Ardhurave Publike, Komuna e Kërçovës do të fillojë procedurë për të rimarrë fondet e përdorura nga programi.

**Masa 2. Subvencionimi për një vend të re pune**

Procesi do të kryhet në disa faza që përfshijnë:

**1. Formimi i komisionit për përzgjedhjen e kandidatëve**

Zgjedhja e kandidatëve që kan aplikuar do të bëhet 30 ditë pas mbylljes se shpalljes publike, gjatë kohëzgjatjes së shpalljes, deri në shfrytëzimin e plotë të fondeve të parapara. Komuna e Kërçovës do të formoj Komision për përzgjedhjen e kompanive të paraqitura, të përbërë nga përfaqësuesë nga komuna. Komisioni pas përmbylljes se thirjes publike do të shqyrtojë aplikimet e paraqitura dhe të zgjedhë subjektet që do të nënshkruajnë Kontratën. Vlerësimi i firmave do të bëhet sipas një metodologjie të caktuar bazuar në cilësinë dhe natyrën afatgjate të biznesit, mënyrën e menaxhimit të kompanisë dhe përmbushjen e kritereve të dhëna.

**2. Shpallja publike, aplikimi, vlerësimi i aplikimeve dhe përzgjedhja e kompanive**

Komuna e Kërçovës do të publikojë Thirrje publike për pranimin e aplikimeve në tabelën e shpalljeve të komunës, faqen e internetit e komunës (www.kercova.gov.mk), mediave lokale, dhe vende të tjera të përshtatshme në institucionet rajonale.

Kompanitë do të mund të dorëzojnë aplikimet e tyre në arkivin e Komunës së Kërçovës çdo ditë pune nga ora 10 deri në orën 15.

Pas shqyrtimit të aplikimeve nga ana e Komisionit për përzgjedhjen e kompanive, çdo kompani parashtruese e aplikimit do të marrë njoftimin me shkrim të statusit të aplikimit të saj dhe hapat e mëtejshëm.

Kompanitë kanë të drejtë të paraqesin ankesë në komunë brenda 5 ditë punе nga data e pranimit të njoftimit. Të gjitha vërejtjet e paraqitura në kohën e duhur do të shqyrtohen nga Komisioni për shqyrtimin e ankesave dhe në afat prej 7 ditë pune nga dita e pranimit të ankesës, njofton kandidatët për konkluzionet dhe vemdimet e sjellura.

Pas përzgjedhjes së kompanisë për marrjen e fondeve për subvenciniim për hapjen e vendeve të reja të punës, pason nënshkrimi i marrveshjes me Komunën e Kërçovës për ndarjen e mjeteve të pa kthyeshme si më poshtë:

- Kontratë për punësim shtesë (Punëdhënësi nuk duhet të ketë një reduktim të numrit të punonjësve pas shpalljes së thirrjes publike, përveç rastit të daljes në pension ose vdekjes, pa paga të papaguara, kontributeve nga sigurimet shoqërore të detyrueshme dhe tatime për më shumë se dy muaj rresht, që vërtetohet me një vërtetim të dhënë nga DAP).

**3. Punësimi shtesë, nënshkrimi kontratës**

- Punëdhënësit i cili do të ofrojë punësim shtesë, programi i mundëson financimin e kontributeve ne lartsin e rrogës minimale ne RMV, për një vend pune, brenda 12 muajve. Punëdhënësi do të nënshkruajë kontratë për përdorimin e mjeteve të pakthyeshme, për punësim shtesë me Komunën e Kërçovës. Firma duhet të realizojë punësimin shtesë dhe të lidhë kontratë për punësim brenda 15 ditëve pas nënshkrimit të kontratës për mjete të pakthyeshme.

- per personat qe punsohen do te duhet te vertetohet se 3 muajt e fundit nuk kanë qenë te punsuar te firma qe ka nenshkruar kontrate, perfundimisht nga dita e shpalljes se thirjes publike

- Një aplikues mundë të punsoj maksimal deri në 5 persona të papunsuar

Në lidhje me masën e 2-të, subjektet që plotësojnë kriteret e dhëna në Planin operativ dhe udhëzimet, do të kenë këto të drejta dhe detyrime:

- të përdorin subvencione të pagave (pagesën e kontributeve të pagës minimale, të sigurimit të detyrueshëm) për punësim shtesë të një apo më shumë personave për një periudhë prej 12 muajsh, me një detyrim që personi / personat të vazhdojë të punojë për të paktën 12 muaj pas përfundimit të subvencionimit

- të jenë të liruar nga detyrimi për të paguar taksën komunale (firmarinë) në periudhë prej dy vitesh

- Subjekti juridik që do të punësojë persona tjer dhe do të jetë përfitues i masës për subvencionim të vendit të punës, ka detyrim për të mbajtur personin për të paktën 12 muaj pas përfundimit të subvencionimit apo në vendin e tij të punësojë një person tjetër të papunë.

- Subjekti Juridik e pranon subvencionin pas dorzimit të dokumentacionit edhe atë:deklaratë nga DTP, vertifikaten bankare, rekapitularin dhe vertetim nga të cilët do të

**4. dokumentet gjatë aplikimit**

- formular për aplikim

- gjendjen rrjedhse

- vërtetim per personat e punsuar (agjensioni per punsim)

KOMUNA E KËRCOVËS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_